  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 4-тӥ инвожое Ижкарын «Забег.РФ» огъяросси полумарафон ортчиз. Бызьылонэ 1 сюрс 196 адями пыриськиз. Со сярысь Удмуртиысь тӧролэн но кивалтэтлэн пресс-службазы ивортӥз. « Котькуд ар стартэ тросгес но тросгес пыриськисьёс люкасько – выль адямиос но, озьы ик зэмос спортсменъёс. <…> Татын туж паймымон югдур, кудзэ асьсэос пыриськисьёс кылдыто, соос эшъёссэс но ужан юлтошъёссэс ваё, нылпиоссылы пример возьмато » Александр Журавлёв, Удмуртилэн тӧроезлэн но кивалтэтэзлэн администацизылэн кивалтӥсез Дуннелэн биатлонъя чемпионэз но Олимпи шудонъёслэн кык пол призёрез Иван Черезов, Олимпи шудонъёслэн куинь полэс азвесь призёрез Максим Вылегжанин, суй-пыдзыя сӧсыр спортсменъёс пӧлын биатлонъя но куасэн бызьылонъя кык полэс паралимпи чемпион, Паралимпиадалэн куинь полэс бронза призёрез, дуннелэн сизьым полэс чемпионэз Владислав Лекомцев, Удмуртиысь физической культурая но спортъя министр Денис Парахин, элькунысь егитъёсын ужанъя агентстволэн кивалтӥсез Алексей Выстребов но мукет тодмо куноос ужрадэ пыриськизы но бызьылӥсьёсты ӟечкылазы. Бызьылӥсьёс пӧртэм дистанциосты быдэстӥзы. Финишын ваньзэсты медальёс, ву но пойдаё куртчон возьмаз. Ӵошатсконъёсы ыриськисьёс но висисьёс понна шулдыртон программа радъязы, сцена вылын творческой коллективъёс кырӟазы-эктӥзы, мылкыд карисьёс огвакытлы «Забег» тату лэсьтыны быгатӥзы. Тегъёс: Спорт бызьылон ӵошатсконъёс Ижкар Удмуртия  